Halálra gázoltak egy úton fekvő fiatal férfit Medgyesegyházánál
Elgázolt egy úttesten fekvő férfit egy autó Medgyesegyháza és Kétegyháza között, a sérült a kórházban meghalt – közölte honlapján a rendőrség.
A rendőrségre csütörtök hajnalban érkezett bejelentés arról, hogy a két település között az úttesten fekve találtak egy sérült férfit. A mentők újraélesztették, de a sérült a kórházba szállítása után életét vesztette.

A férfinél nem voltak személyes iratok, a rendőröknek kora délután sikerült azonosítaniuk. Adataik szerint a 22 éves kevermesi fiatalember feltehetően az úttesten feküdt, amikor áthajtott rajta egy személygépkocsi.

A baleset okát és körülményeit a gyulai rendőrkapitányság vizsgálja.

(Képünk illusztráció)
Medgyesegyháza Kétegyháza halálos gázolás